burgasdotpro/wikipedia huggingface dataset:
Švajčiarske národné lakrosové družstvo žien

Švajčiarske národné lakrosové družstvo žien je národné družstvo žien, ktoré reprezentuje Švajčiarsko v medzinárodných lakrosových súťažiach, podujatiach a priateľských zápasoch. Funguje pod záštitou "Swiss Lacrosse Federation" (SLF). Jeho najlepším umiestnením je 11. miesto na majstrovstvách Európy. Majstrovstiev sveta sa doposiaľ nezúčastnilo. 
Švajčiarske družstvo žien vzniklo v roku 2011. Svoju súťažnú premiéru malo na 10. ME v Amsterdame, kde skončilo v konkurencii 12 tímov na 11. priečke. Na poslednú priečku odsunulo ďalšieho nováčika turnaja, tím Lotyšska. V roku 2012 viedol družstvo ako hlavný tréner Meike Henningsen.
Lotyšské národné lakrosové družstvo žien

Lotyšské národné lakrosové družstvo žien je národné družstvo žien, ktoré reprezentuje Lotyšsko v medzinárodných lakrosových súťažiach, podujatiach a priateľských zápasoch. Funguje pod záštitou "Latvijas Lakrosa Federacijās" (LFF). Jeho najlepším umiestnením je 8. miesto na majstrovstvách Európy či 17. miesto na majstrovstvách sveta. 
Lotyšské družstvo žien vzniklo v roku 2010. Svoju súťažnú premiéru malo na 10. ME v Amsterdame, kde všetky zápasy prehralo a skončilo na poslednej 12. priečke. V priamom súboji o 15. miesto podľahlo ďalšiemu nováčikovi turnaja, tímu Švajčiarska. V roku 2012 viedol družstvo ako hlavný tréner Dins Bahs, ktorý je zároveň trénerom najúspešnejšieho ženského tímu, SLK Riga. Družstvo žien bolo na ME 2012 zostavené zo všetkých 4 ženských lotyšských klubov. O rok neskôr, na Majstrovstvách sveta 2013, skončilo lepšie, keď sa mu podarilo zvíťaziť v dvoch stretnutiach (nad a ) a obsadilo celkové 17. miesto.
Japonizmus

Japonizmus môže byť:
Japonéria

Japonéria môže byť:
Esperantská Wikipédia

Esperantská Wikipédia bola založená v novembri 2001 ako 11. jazyková verzia celosvetovej encyklopédie Wikipédie. Začala so 139 základnými heslami internetovej Kalblandskej encyklopédie ("Enciklopedio Kalblanda"). Po dohode s jej autorom ich do Wikipédie vložil americký esperantista Chuck Smith, ktorý potom podnikol cestu po Európe s cieľom spopularizovať Wikipédiu medzi používateľmi esperanta v rôznych krajinách.
V januári 2012 obsahovala vyše 158 000 článkov, mala 19 správcov, vyše 60 000 registrovaných užívateľov, z ktorých bolo vyše 490 aktívnych. V júli 2023 mala 340 tisíc článkov a takmer 400 aktívnych užívateľov (registrovaných 212 tisíc). V počte článkov bola 36. najväčšia Wikipédia. Esperantská Wikipédia je tiež najväčšou encyklopédiou písanou v umelom jazyku.
Encyklopédie v Esperante.
Esperantská Wikipédia voľne nadväzuje na tradíciu Encyklopédie Esperanta ("Enciklopedio de Esperanto"), ktorá vyšla v papierovej podobe v roku 1934 v Budapešti. Všetky články, zachytávajúce stav esperantskej komunity po niekoľko desaťročí jej vývoja, boli vďaka českému esperantistovi Miroslavi Malovcovi, vložené do esperantskej Wikipédie.
Pri príležitosti desiateho výročia vzniku esperantskej Wikipédie bolo v septembri 2011 v Múzeu esperanta vo Svitavách usporiadané medzinárodné stretnutie redaktorov pod názvom Esperantská Wikimánia.
Vzťah k českej Wikipédii.
Vznik esperantskej Wikipédie je významný aj pre neskoršie vzniknutú českú a Slovenskú Wikipédiu: Prvý preklad hlavnej stránky Wikipédie do češtiny vytvoril esperantista Miroslav Malovec na priamy popud zakladateľa esperantskej Wikipédie, Chucka Smitha. Pracoval vtedy s prekladovým súborom esperantskej Wikipédie.
Post-Britpop

Post-Britpop je subžáner britského alternatívneho rocku, pochádzajúci od skupín, ktoré vznikli koncom 90. a začiatkom 00. rokov v závere Britpopu. žáner je ovplyvnený skupinami ako Pulp, Oasis a Blur s menej zjavným britským prejavom v textoch, ale s využívanejšími vplyvmi amerického rocku, vrátane post-grunge a tiež experimentálnej hudby.
Charakteristika.
Množstvo Post-Britpopových skupín sa vyhýba Britpopovým vydavateľstvám, pričom ale stále tvoria hudbu odvodenú z Britpopu. Hudba väčšiny skupín je založená na gitare, často spojená s prvkami tradičného britského rocku, predovšetkým The Beatles, Rolling Stones a Small Faces s americkými prvkami ako post-grunge.
Živá historie

Živá historie je český populárno-náučný časopis, ktorý sa orientuje na články s historickou tématikou, a to od najstarších dejín praveku až po najnovšie dejiny začiatku 21. storočia. Ide o mesačník, vychádza ale len 10 čísiel do roka (v roku 2008 vychádzal ako dvojmesačník). Súčasťou každého čísla je tiež "darček" pre čitateľov, napr. vo forme pretlačenej mapy, listiny alebo bankoviek z historických dôb.
Zoznam všetkých darčekových príloh.
Časopis v roku 2010 patril k obľúbeným, mal čítanosť cez 60 000 čitateľov a predplatilo si ho cez 8 000 ľudí. Šéfredaktorom časopisu bol najskôr Jindřich Kačer, dnes Andrea Poláčková. K časopisu vychádzajú tiež špeciálne monotematické vydania, napr. Poklady Živé historie, Historie, jak ji neznáte alebo Kauzy Živé historie.
Medzi ďalšie tituly s historickou tematikou tohto vydavateľa patrí Tajemství české minulosti (dvojmesačník; zameraný na české dejiny) a Válka REVUE (mesačník 10× do roka; zameraný na dejiny vojenstva a military). Príbuznými periodikami sú časopis s prírodovednou tématikou Příroda a tematicky širší Svět (od novembra 2011 "100+1").
Szécsénsky obvod

Szécsénsky obvod () je administratívna jednotka, obvod, v Maďarsku v Novohradskej župe. Jeho sídlom je mesto Szécsény.
Sídla.
V obvode sa nachádza celkovo 1 mesto a 12 obcí.
Tylžský mier

Tylžský mier označuje dve dohody, prvá medzi Francúzskom a Ruskom a druhá medzi Francúzskom a Pruskom, uzavreté vo východopruskom Tilsite (dnešný Sovietsk) v júli 1807 po francúzskom víťazstve v bitke pri Frýdlante. Prvá bola podpísaná 7. júla ruským cárom Alexandrom I. a Napoleonom I. počas ich stretnutia uprostred rieky Neman. Druhá dohoda bola uzavretá s Pruskom 9. júla. 
Rusko vyšlo z vojny proti Francúzsku bez územných strát a navyše získalo Białystok. Muselo ale uznať Rýnsky spolok, Varšavské kniežatstvo a ďalšie štáty v západnej Európe pod francúzskym vplyvom. Takisto sa muselo zaviazať k spolupráci na uzmierení britsko-francúzskeho konfliktu a pokiaľ by sa to nepodarilo, stať sa spojencom Francúzska a pridať sa ku kontinentálnej blokáde. Francúzsko sa zase zaviazalo sprostredkovať mier medzi Ruskom a Osmanskou ríšou. Ďalšími súvisiacimi dohodami potom boli rozdelené sféry vplyvu v Európe.
V druhej zmluve sa Prusko vzdalo ľavého brehu Labe v prospech Vestfálskeho kráľovstva a zabraného poľského územia z druhého a tretieho delenia Poľska. Na tomto území potom vzniklo Varšavské kniežatstvo pod francúzskym vplyvom. Ďalej sa zaviazalo platiť vysoké vojenské kontribúcie, zabezpečiť pozemné spojenie medzi Saskom a Varšavskom, pripojiť sa ku kontinentálnej blokáde a obmedziť veľkosť svojej armády na 42-tisíc mužov. Do doby, než zaplatí kontribúciu, mala na území Pruska zostať francúzska armáda.
Spojenectvo Ruska a Francúzska trvalo len do roku 1810, keď Rusko odstúpilo od kontinentálnej blokády a už v roku 1812 Napoleon vpadol do Ruska.
Pelias (mytológia)

Pelias alebo Peliás (starogr. "Πελιάς" – "Pelias", ) je v gréckej mytológii syn boha morí Poseidóna a jeho milenky Tyro, manželky Kréthea, zakladateľa a kráľa Iólku.
Pelias sa zmocnil vlády v Iólku protiprávne. Dediča trónu Aisóna zosadil a po rokoch neuznal ani dedičské nároky jeho syna Iasóna. Priamo ho neodmietol, ale vládu mu prisľúbil pod podmienkou, že prinesie zlaté rúno z ďalekej Kolchidy, čo bola úloha podľa všeobecného presvedčenia nesplniteľná. Rúno vlastnil kráľ Aiétes, ktorý kedysi prijal mladého Frixa, ktorého baran so zlatým rúnom priniesol z Orchomenu. Aiétes zlaté rúno považoval za symbol svojej kráľovskej moci.
Iasón sa rozhodol, že danú úlohu splní a preto zorganizoval výpravu Argonautov, slávnych gréckych hrdinov a na lodi Argó sa s nimi vydal na dlhú a strastiplnú cestu do Kolchidy. Po mnohých nebezpečenstvách nakoniec Iasón aj za pomoci olymských bohov a kúziel Aiétovej dcéry Médeie zlaté rúno získal a priniesol ho do Iólku. 
Po návrate mu Pelias aj napriek splnenej úlohe nechcel vládu vydať. Médeia v tom čase už manželka Iasóna, svojimi kúzlami omladila Iasónovho staručkého otca Aisóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videli Peliove dcéry Peisidiké, Pelopeia, Hippothoé a Alkéstis, požiadali Médeiu, aby omladila aj ich otca. Médeia súhlasila a dcéry po dohode svojmu otcovi v spánku prerezali hrdlo a Médeia, ktorá mu do žíl mala vliať omladzovací odvar, to z pomsty neurobila a Pelias zomrel. Nešťastné Peliove dcéry následne od hrôzy zošaleli.
Pomsta ale prináša len ďalšiu pomstu a za tento ohavný čin boli Iasón s Médeiou z Iolku vyhnaní Peliovým synom Akastom, ktorý sa stal novým kráľom.
Serie A 1931/1932

Serie A 1931/1932 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj štvrtý taliansky titul.
Baráž o udržanie.
Brescia zostúpila.
Pelopeia

Pelopeia alebo Pelopia (starogr. "Πελόπεια" – "Pelopeia", ) môže byť v gréckej mytológii:
Spotify

Spotify je audio a videostreamingová služba spustená 7. októbra 2008. Službu založila začínajúca spoločnosť Spotify AB v Štokholme vo Švédsku. Jej obsah chráni nariadenie o digitálnych právach hudobných vydavateľstiev a mediálnych spoločností.
Spotify ponúka základné funkcie bezplatne s výskytom reklám. Zvyšné funkcie ako vyššiu kvalitu streamingu i stiahnutie audio súborov bez internetového pripojenia ponúka pomocou predplatného.
V súčasnosti je služba Spotify prístupná vo väčšine Európy, Ameriky, v Austrálii, na Novom Zélande a v niektorých krajinách či oblastiach Ázie. Medzi ďalšie krajiny patria Andorra, Argentína, Austrália, Rakúsko, Belgicko, Bolívia, Brazília, Bulharsko, Kanada, Čile, Kolumbia, Kostarika, Cyprus, Česko, Francúzsko, Nemecko, Grécko, Guatemala, Honduras, Hongkong, Maďarsko, Island, Indonézia, Írsko, Taliansko, Japonsko, Lotyšsko, Lichtenštajnsko, Litva, Luxembursko, Malajzia, Malta, Mexiko, Monako, Holandsko, Nový Zéland, Nikaragua, Nórsko, Panama, Paraguaj, Peru, Filipíny, Poľsko, Portugalsko, Rusko, Singapur, Španielsko, Slovensko, Švédsko, Švajčiarsko, Taiwan, Turecko, Spojené kráľovstvo, Spojené štáty a Uruguaj.
Linda McMahonová

Linda McMahonová, rodená Edwardsová (* 4. október 1948, New Bern, Severná Karolína, USA) je americká wrestlingová manažérka a politička. Je známa najmä vďaka svojmu pôsobeniu v WWE so svojím manželom Vincom McMahonom. V tejto spoločnosti pracovala v rokoch 1980 - 2009. V roku 2009 opustila WWE a začala sa venovať politickej kariére
Don't Look Back

Don't Look Back je debutový album speváčky Celeste Buckingham. Produkciu celého albumu mali na starosti producenti Andrej Hruška a Martin Maxo Šrámek z Littlebeat štúdia.
Salgótarjánsky obvod

Salgótarjánsky obvod () je administratívna jednotka, obvod, v Maďarsku v Novohradskej župe. Jeho sídlom je mesto Salgótarján.
Sídla.
V okrese sa nachádza 23 obcí a 1 mesto.
Rétságsky obvod

Rétságsky obvod () je administratívna jednotka, obvod, v Maďarsku v Novohradskej župe. Jeho sídlom je mesto Rétság.
Sídla.
V okrese sa nachádza celkom 24 obcí a 1 mesto.
Pásztósky obvod

Pásztósky obvod () je administratívna jednotka, obvod, v Maďarsku v Novohradskej župe. Jeho sídlom je mesto Pásztó.
Sídla.
V okrese sa nachádza 25 obcí a 1 mesto.
Bátonyterenský obvod

Bátonyterenský obvod () je administratívna jednotka, obvod, v Maďarsku v Novohradskej župe. Jeho sídlom je mesto Bátonyterenye.
Sídla.
V okrese sa nachádza 13 obcí a 1 mesto.
Balážskoďarmotský obvod

Balážskoďarmotský obvod () je administratívna jednotka, obvod, v Maďarsku v Novohradskej župe. Jeho sídlom je mesto Balážske Ďarmoty.
Sídla.
V okrese sa nachádza celkovo 28 miest a 1 obcí.
Sárske územie

Sárske územie (starším pravopisom: "Saarske územie" , iný názov: Sárska oblasť; nem. "Saargebiet") alebo presnejšie Územie sárskej panvy (nem. Saarbeckengebiet, fr. Le Territoire du Bassin de la Sarre) bolo teritórium spravované Spoločnosťou národov v rokoch 1920 – 1935.
Dejiny.
Sársko bolo počas prvej svetovej vojny súčasťou Nemecka. Po kapitulácii 11. novembra 1918 bolo na parížskej mierovej konferencii rozhodnuté, že Sársko bude odčlenené od Nemecka a odovzdané do správy komisárom Spoločnosti národov. Po nástupe nacistov v Nemecku v roku 1933 prišlo do Sárska veľa odporcov nacistov. Po plebiscite, v ktorom sa väčšina obyvateľov vyjadrila pre pripojenie k Nemecku, bolo v roku 1935 Sársko včlenené do Nemeckej ríše.
Po druhej svetovej vojne bolo Sársko opäť odtrhnuté od Nemecka a stalo sa francúzskym protektorátom. K Nemecku bolo opäť pričlenené v roku 1955.
Rolls-Royce Merlin

Rolls-Royce Merlin bol dvanásťvalcový (s valcami zvierajúcimi uhol 60°), kvapalinou chladený piestový letecký motor s objemom 27 litrov vyrábaný počas druhej svetovej vojny britskou firmou Rolls-Royce Limited a v licencii americkou automobilkou Packard ako V-1650. Motor Rolls-Royce Merlin je považovaný za jednu z najvydarenejších konštrukcií leteckého piestového motora, ktoré kedy vznikli.
Prototyp motora P.V.12 ("Private Venture" – fa Rolls-Royce začala s vývojom motora bez akéhokoľvek oficiálneho záujmu a tiež bez akejkoľvek štátnej dotácie, úplne vo vlastnej réžii; číslica znamená počet valcov), budúceho presláveného Merlin, sa prvýkrát rozbehol na brzde 15. októbra 1933.
Motor dostal meno podľa druhu sokola (sokol kobec, lat. "Falco columbarius"), čo bolo v súlade s „tradičnými“ menami piestových leteckých motorov firmy Rolls-Royce (okrem iného Falcon, Hawk, Condor, Kestrel, Goshawk, Vulture, Griffon, Eagle), nie podľa Merlina, čarodejníka z legendy o kráľovi Artušovi.
Špecifikácie (Rolls-Royce Merlin).
Technické údaje.
"Základné dáta sú spoločné pre všetky verzie"
Pelopeia (dcéra Pelia)

Pelopeia alebo Pelopia (starogr. "Πελόπεια" – "Pelopeia", ) je v gréckej mytológii, dcéra iólskeho kráľa Pelia a jeho manželky Filomachy. (podľa inej verzie Anaxibie).
Po návráte Iasóna z ďalekej Kolchidy, kde získal zlaté rúno mu otec Pelopeie Pelias aj napriek splnenej úlohe a spoločnej dohode, odmietol odovzdať vládu v Iólku. Mocná čarodejnica Médeia svojimi kúzlami omladila staručkého Aisóna, otca svojho manžela Iasóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Pelopeia a jej sestry Peisidiké, Hippothoé a Alkéstis, požiadali Médeiu, aby omladila aj ich otca. Ľstivá Médeia súhlasila a dcéry po spoločnej dohode svojho otca v spánku zranili a Médeia, ktorá mu do žíl mala vliať omladzovaciu tekutinu, to z pomsty neurobila, ale vrazila mu do hrdla nôž, pokrájala ho na kúsky a následne ho hodila do medeného kotla s vriacim odvarom. Potom čarami prikúzlila voz ťahaný okrídlenými drakmi na ktorom s výsmechom odletela. Nešťastná Pelopeia a jej sestry následne od hrôzy zošaleli. (podľa inej verzie ušli)
Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.
Jednojednoznačné zobrazenie

Jednojednoznačné zobrazenie môže byť:
Ingo Schwichtenberg

Ingo Schwichtenberg (* 18. máj 1965, Hamburg – † 8. marec 1995, Hamburg) bol nemecký bubeník, jeden zo zakladajúcich členov power metalovej skupiny Helloween. So skupinou vydal 7 albumov. 
Jeho kariéru prerušila drogová závislosť a alkoholizmus, začala sa uňho prejavovať aj schizofrénia. V roku 1993, počas turné k novému albumu Chameleon bol nútený zo skupiny odísť. V roku 1995 spáchal samovraždu v jednej zo staníc metra v Hamburgu. Skočil pod prichádzajúci vlak.
Poľsko-ukrajinská vojna

Poľsko-ukrajinská vojna bol vojenský konflikt Poľska, Rumunska, Maďarska, Česko-Slovenska na jednej strane a Západoukrajinskej ľudovej republiky, Ukrajinskej ľudovej republiky a Huculskej republiky na strane druhej o východnú Halič, prebiehajúci v rokoch 1918 a 1919. Východná Halič nebola etnicky poľská, poľský jazykový ostrov bol len v Ľvove (významnom poľskom kultúrnom a priemyselnom centre) a niekoľkých mestách, kde prevažovali Poliaci spoločne so Židmi, vidiek bol osídlený Ukrajincami (Rusínmi).
Vojenský konflikt skončil poľským víťazstvom a pripojením sporného územia k Poľsku. Poľsko muselo svoje územné zisky z tejto vojny uhájiť v poľsko-sovietskej vojne, pretože územné nároky sovietskeho Ruska sa prelínali s nárokmi Ukrajincov a opierali sa o Curzonovu líniu (tá sa len minimálne líši od dnešnej východnej poľskej hranice).
SIG 33

sIG 33 (skratka pre "schweres Infanterie Geschütz 33" – ťažké pechotné delo 33) bolo nemecké ťažké samohybné delo používané v 2. svetovej vojne. Montované na podvozku rôznych tankov PzKpfw I, II a ďalších.
Vznik a vývoj.
Bojové nasadenie pechoty nemeckej armády na začiatku vojny naznačovalo, že okrem koňmi a automobilmi ťahaných húfnic je veľmi účelnou zbraňou použitie samohybných húfnic, ktoré by mohli postupovať s pechotou v prvej línii. Toto bolo zvlášť potrebné v motorizovaných divíziách. Padlo preto rozhodnutie modifikovať pre tieto účely niektorý z tankových podvozkov.
Prototyp použil podvozok z tanku Panzer I Ausf. B. Na korbe bol inštalovaný jednoduchý plechový štít so 150 mm húfnicou s takmer celou lafetou, ktorej chýbali len kolesá. Stroj bol označovaný ako 15-cm sIG 33 auf Geschützwagen I Ausf B. Vo februári 1940 bolo takto modifikovaných 38 kusov podvozkov tanku Pz IB. Tieto stroje boli po prvýkrát nasadené v máji 1940 pri útoku na Belgicko, Holandsko a Francúzsko. Bojové nasadenie ukázalo, že táto koncepcia nebola najlepšia, stroj mal veľmi vysokopoložené ťažisko, slabé pancierovanie a preťažený podvozok. Čoskoro sa preto začalo uvažovať o inštalácii na vhodnejší podvozok. Vo februári 1941 bol vyrobený prvý prototyp stroja inštalovaný na podvozok tanku PzKpfw II Ausf B. Pôvodný tankový podvozok bol predĺžený o 60 cm, čo znamenalo pridanie ďalšieho kolesa, a rozšírený o 32 cm pre lepšie zaobchádzanie so zbraňou počas boja. Hrubé 15 mm pláty tvorili predné a bočné pancierovanie zbrane. Nový variant bol označený ako 15-cm sIG 33 auf Fahrgestell Panzerkampfwagen II (Sf) ale kvôli technickým problémom pri úprave podvozku sa dodávka nových strojov oneskorila na koniec roku 1941. 15 cm húfnica sIG 33 mala so sebou 30 nábojov, mohla sa otáčať do strán maximálne o 5° a používala zameriavač Rblf36. Bolo vyrobených 12 kusov týchto strojov.
Podobným spôsobom boli modifikované podvozky tankov PzKpfw 38(t). Tieto stroje boli známe ako 15-cm sIG 33 (Sf) auf PzKpfw 38(t) Bison. Stroje s inak riešenou nástavbou boli označované ako Grille. Medzi februárom a aprílom 1943 bolo vyrobených 90 kusov. Rovnako bola korba sIG 33 inštalovaná aj na podvozky tanku PzKpfw III. Celkovo bolo vyrobených 370 kusov.
Nasadenie.
Stroje sIG 33 na podvozku tanku PzKpfw I boli nasadené pri útoku na Francúzsko a neskôr do roku 1943 operovali na východnom fronte.
sIG 33 na podvozku PzKpfw II boli transportované do severnej Afriky, kde na začiatku roku 1942 sformovali "schwere Infanteriegeschütz-Kompanie" (mot.) Rotu ťažkých samohybných húfnic. Najprv boli vyslané k "Schützen-Regiment 155" a neskôr boli premiestnené k "Schützen-Regiment 200"; obidve boli časťou 90. "leichte Afrika-Division". Obidve skupiny bojovali až do porážky mocností Osi v Tunise v roku 1943.
Stroje na podvozku československých tankov Panzerkampfwagen 38(t) boli nasadené hlavne na východnom fronte, ale v radoch 2. pancierovej divízie sa účastnili aj bojov v Normandii.
Deathgrind

Deathgrind (niekedy písaný ako death-grind alebo death/grind) je hudobný žáner, ktorý v sebe spája prvky death metalu a grindcoru. Žáner spoločne s pornogrindom, je podobný subžánru goregrind. Časopis "Zero Tolerance" popísal deathgrind ako "grindcore a brutálny death metal sa zrážajú". Danny Lilker popísal deathgrind ako "kombinácia technickosti death metalu s intenzitou grindcoru".
Cello rock

Cello rock a cello metal sú subžánre rockovej hudby, charakterizované použitím violončiel (rovnako ako aj ďalších sláčikových nástrojov ako husle alebo violy) ako hlavných hudobných nástrojov, popri alebo namiesto tradičných rockových nástrojov ako elektrické gitary, basové gitary a bicích.
Violončelá sú v skupinách často tri alebo viac, a sú použité na vytvorenie zvuku, rytmu a štruktúry podobnej tej v rockovej hudbe.
Peisidiké (dcéra Pelia)

Peisidiké alebo Peisidika (starogr. "Πεισιδίκη" – "Peisidiké", ) je v gréckej mytológii dcéra iólskeho kráľa Pelia a jeho manželky Filomachy. (podľa inej verzie Anaxibie).
Keď prišiel Iasón z ďalekej Kolchidy, kde získal zlaté rúno, otec Peisidiky Pelias mu aj napriek splnenej úlohe, odmietol odovzdať vládu v Iólku. Iáson sa mu za to rozhodol pomstiť. Jeho maželka mocná čarodejnica Médeia mu svojimi kúzlami najskôr omladila jeho staručkého Aisóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Peisidiké a jej sestry Pelopeia, Hippothoé a Alkéstis, požiadali Médeiu, aby omladila aj ich otca. Ľstivá Médeia len na to čakala a samozrejme súhlasila, sestry naviedla aby svojho otca v spánku zranili a Médeia, ktorá mu následne mala vliať do žíl omladzovaciu tekutinu, to neurobila, ale namiesto toho mu vrazila do hrdla nôž, potom ho pokrájala na kusy a hodila do medeného kotla s vriacim odvarom. Potom čarami prikúzlila voz ťahaný okrídlenými drakmi na ktorom s výsmechom odletela. Nešťastná Peisidiké a jej sestry následne od hrôzy zošaleli. (podľa inej verzie ušli)
Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.
Hippothoé

Hippothoé (iné názvy: Hippothoa, Hippotoé, Hippotoa; starogr. "Ἱπποθόη" – "Hippothoé", ) môže byť v gréckej mytológii:
Hippothoé (dcéra Pelia)

Hippothoé alebo Hippothoa (starogr. "Ἱπποθόη" – "Hippothoé", ) je v gréckej mytológii dcéra iólskeho kráľa Pelia a jeho manželky Filomachy (podľa inej verzie Anaxibie).
Keď prišiel Iasón z ďalekej Kolchidy, kde získal zlaté rúno, otec Hippothoy Pelias mu aj napriek tomu, že splnil danú úlohu, odmietol odovzdať vládu v Iólku. Iáson sa mu za to rozhodol pomstiť. Jeho manželka mocná čarodejnica Médeia mu najprv svojimi kúzlami omladila jeho staručkého Aisóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Hippothoé a jej sestry Pelopeia, Peisidiké a Alkéstis, požiadali Médeiu, aby omladila aj ich otca. Ľstivá Médeia len na to čakala a samozrejme súhlasila, sestry naviedla aby svojho otca v spánku zranili a Médeia, ktorá mu následne mala vliať do žíl omladzovaciu tekutinu, to neurobila, ale namiesto toho mu vrazila do hrdla nôž, potom ho pokrájala na kusy a hodila do medeného kotla s vriacim odvarom. Potom čarami prikúzlila voz ťahaný okrídlenými drakmi, na ktorom s výsmechom odletela. Nešťastná Hippothoé a jej sestry následne od hrôzy zošaleli (podľa inej verzie ušli).
Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.
Wurfrahmen 40

Wurfrahmen 40 bol nemecký samohybný raketomet vyzbrojený 28 cm resp. 32 cm raketometmi Schweres Wurfgerät. Väčšinou predstavoval niekoľko raketometov inštalovaných po bokoch polopásového vozidla SdKfz 251, na francúzskom koristnom tanku Hotchkiss H35 alebo tančíku Renault 31R.
Vozidlo bolo niekedy označované ako "Stuka zu Fuss" („Stuka na kolesách“ alebo „chodiaca Stuka“) alebo "Heulende Kuh" („ryčiaca krava“).
Opis.
Zbraňový systém bol zavedený do výzbroje na konci roku 1940. Tvorila ho konštrukcia s nastaviteľnými základnými plátmi namontovanými okolo a pozdĺž vozidla, ktoré mohli udržať 300 mm vysoko výbušné (HE), 280 mm HE alebo 320 mm zápalné rakety. Rakety neboli tak presné ako klasické delostrelectvo a nabíjanie bolo zdĺhavé, keďže rakety sami osebe boli ťažšie ako náboje. Rakety 28 cm Wurfkörper Spreng a 32 cm Wurfkörper Spreng, ktoré boli hlavnou výzbrojou týchto raketometov mali pomerne malý dostrel 1,9 resp. 2,2 km. Používali sa pomerne jednoducho, najčastejšie na priamu paľbu. Wurfrahmen 40 sa ukázal byť úspešný ako podporná zbraň pre mobilné tankové zväzy, hlavne v zastavaných oblastiach.
Bol používaný predovšetkým na polopásových SdKfz 251, konštrukcia so šiestimi základnými plátmi bola používaná po troch na každej strane. Chenillette UE pripevnila ďalšie dva po jednom na každú stranu alebo štyri na zadnej časti. Upevnenie na Hotchkiss H35 používalo 2 na každej strane. Na niektoré ukoristené americké obrnené transportéry M3 bol taktiež pripevnený Wurfrahmen, so štyrmi po dvoch na každej strane.
Stroje boli nasadené napríklad v úvodných fázach bojov na východnom fronte. Stroje často podporovali nemecké mechanizované jednotky. Neskôr boli bežnou podpornou zbraňou aj pri bojoch na západnom fronte.
Daimler-Benz DB 601

Daimler-Benz DB 601 bol nemecký lietadlový motor vyrábaný počas druhej svetovej vojny. Išlo o kvapalinou chladený, inverzný vidlicový dvanásťvalec, montoval sa, napr. do stíhačiek Bf 109 a ďalších.
Verzia DB 601Aa bola licenčne vyrábaná v Japonsku firmou Aiči ako Acuta a firmou Kawasaki ako Ha-40 (použitá bola, napr. v stíhacích lietadlách Ki-61 Hien) a v Taliansku firmou Alfa Romeo ako R.A.1000 R.C.41-I "Monsone" pre lietadlá Macchi MC.202 Folgore.
Brauer

Brauer môže byť:
Mikey Way

Michael James Way (* 10. september 1980, Newark, New Jersey, USA) je americký basgitarista skupiny My Chemical Romance a mladší brat frontmana skupiny Gerarda Waya. 
Životopis.
Mikey sa narodil v Newarku v New Jersey. S Gerardom sú vzdialení príbuzní Joe Rogana, moderátora šou Faktor strachu na NBC, je to tiež bývalý člen sitcomu NewsRadio.
Mikey prišiel s názvom skupiny My Chemical Romance, keď si čítal knihu "Ecstasy: Three Tales of Chemical Romance" od Irvina Welsha počas práce v kníhkupectve Barnes &amp; Noble v Cliftone, New Jersey.
O Mikeym sa hovorilo, že sa naučil hrať na basgitaru len kvôli skupine, ale na DVD Life on the Murder Scene potvrdil, že už odmala hral ako amatér a dokonca mohol hrať s Frankovou bývalou skupinou Pencey Prep, ale nezobrali ho. Hrá na basgitaru Fender Standard Precision Bass alebo na Fender Jaguar Bass.
Osobný život.
7. marca 2007 si po koncerte v Las Vegas v zákulisí arény vzal svoju snúbenicu Aliciu Simmonsovú. Oddal ich James Dewees, frontman kapely Reggie and the Full Effect. Skupina neskôr oznámila, že Mikey ich na chvíľu opúšťa, aby mal viacej času na Aliciu. Gerard oznámil na stránke, že Mikeyho nahradí gitarový technik Matt Cortez.
Ray Toro

Raymond Manuel Toro – Ortiz (* 15. júl 1977), je americký gitarista portorikánskeho pôvodu a jeden z dvoch zadných spevákov skupiny My Chemical Romance. Hrá na gitaru Gibson Les Paul so snímačmi Seymour Duncan.
Životopis.
Jeho rodičia pochádzajú z Portorika. Takisto ako súrodenci Gerard a Mikey Way pochádza z Newarku, neskôr se presťahoval do Belleville, kde chodil na strednú školu. Študoval film na William Peterson University.
Keď bol mladší počúval skupiny ako Queen, Metallica, Megadeth, Slayer a jeho najväčšími vzormi sú Brian May a Randy Rhoads. Pred MCR hral v skupinách Rodneys a Haggis, s Gerardom spolu raz hrali v skupine Nancy Drew.
Keď Gerard robil konkurz na gitaristu do skupiny, prišiel, aj keď nehral už tri roky – Gerarda poznal z bellevillskej strednej školy. Gerardova hudba a texty ho zaujali a k skupine sa pripojil ako hlavný gitarista.
Komponuje väčšiu časť hudby v skupine.
Astydameia (dcéra Pelopa)

Astydameia (, ) je v gréckej mytológii dcéra élidskeho kráľa Pelopa a jeho manželky Hippodameie, dcéry Oinomaa.
Pelops, otec Astydameie sa stal nástupcom Oinomaa na élidskom tróne. Spomedzi potomkov, ktorých mal Pelops so svojou manželkou Hippodameiou boli významnejší jeho synovia Thyestes a Atreus, ktorí sa preslávili vzájomnými krvavými bojmi o mykénsky trón.. Okrem nich mal s Hippodamiou aj syna Pitthea, ktorý sa stal kráľom v Troizéne a dcéry Nikippu, Lysidiku a Astydameiu (podľa Apollodóra), ktorá sa stala manželkou tirynthského kráľa Alkaia. Astydameia s ním potom mala dcéru Anaxo a syna Amfitryóna, následníka tirynthského trónu.
Hockeyallsvenskan

Hockeyallsvenskan je druhá najvyššia liga ľadového hokeja vo Švédsku. Do sezóny 2004/05 bola nazývaná "Allsvenskan" alebo "Superallsvenskan". Od sezóny 2009/10 má liga 14 členských tímov.
Systém súťaže.
Liga je hraná dvojkolovo. Počas jednej sezóny spolu všetky tímy hrajú 4-krát. Po základnej časti hrajú 4 najúspešnejšie tímy Hockeyallsvenskan s dvoma najhoršími tímami Svenska hockeyligan takzvanú Kvalserien, čo je kvalifikácia o účasť v ďalšom ročníku Svenska hockeyligan, do ktorej postúpia 2 najlepšie tímy Kvalserien a zvyšné 4 tímy sa v nasledujúcej sezóne zúčastňujú Hockeyallsvenskan. Tri najlepšie tímy základnej časti Hockeyallsvenskan sa Kvalserien zúčastňuje priamo a tímy, ktoré sa umiestnia na 4.7. mieste, hrajú play-off o posledné 4. miesto v Kvalserien. Od sezóny 2010/11 sa play-off o miesto v Kvalserien prestalo hrať a hrá sa spôsobom každý s každým doma-vonku. Posledné dva tímy Hockeyallsvenskan musia hrať s najlepšími 4 tímami z nižšej ligy Division 1 skupinu o záchranu. Pred sezónou 2009/10 klesol počet tímov v lige zo 16 na 14. Kvôli tomu posledný tím sezóny 2008/09 priamo zostúpil a 14. a 15. tím spolu hrali o záchranu.
1. česká hokejová liga

1. česká hokejová liga (oficiálny názov: "1. hokejová liga Českej republiky") je druhá najvyššia hokejová súťaž v Česku. Víťaz play-off súťaže hrá baráž s posledným tímom extraligy ľadového hokeja, ktorý neuspel v play-out. Úspešnejšie družstvo potom postupuje do najvyššej českej hokejovej súťažeextraligy. Účasť v nej predpokladá dostatočný kapitál a juniorské zázemie tímu.
GET-ligaen

GET-ligaen je najvyššia profesionálna hokejová liga v Nórsku. Bola založená v roku 1935.
Bieloruská hokejová liga

Bieloruská hokejová liga je najvyššia profesionálna hokejová liga v Bielorusku. Vznikla krátko po rozpade ZSSR v roku 1993. Jej predchodkyňou bola Sovietska hokejová liga. V súčasnej dobe je táto liga otvorená aj pre zahraničné tímy.
Poľská hokejová liga

Polska Hokej Liga () je najvyššia profesionálna hokejová liga v Poľsku. Bola založená v roku 1955.
Serie A 1932/1933

Serie A 1932/1933 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj piaty taliansky titul.
Bartholomäus Pitiscus

Bartholomäus Pitiscus (* 24. august 1561, Grünberg, Sliezsko (dnes Zielona Góra, Poľsko) – † 2. júl 1613, Heidelberg) bol nemecký matematik a teológ. 
Používal a presadil termín trigonometria, rovnako ako oddeľovacie znamienka pri zápise desatinných zlomkov. Jeden z mesačných kráterov je na jeho počesť pomenovaný po ňom Pitiscus.
Okrem teologických diel (vyštudoval teológiu, bol dvorným kaplánom a neskôr hlavným dvorným kazateľom falckého kurfirsta) napísal Pitiscus matematické práce. Jeho najdôležitejším príspevkom matematike bolo dielo "Trigonometria: sive de solution triangulorum tractatus brevis et perspicuus" z roku 1595, prvý písomný doklad, v ktorom sa nachádzalo slovo „trigonometria“ (meranie trojuholníka) a tiež desatinné znamienka použité v desatinných zlomkoch. Päťzväzková práca bola v roku 1614 preložená do angličtiny a v r. 1619 do francúzštiny. 
V diele "Thesaurus mathematicus" z roku 1613 zdokonalil trigonometrické tabuľky Rhaeticusa vlastnými výpočtami, okrem iných aj sínusov až na 22 miest.
Osemvalcový W motor (Volkswagen Group)

Osemvalcový W motor (iné názvy: W8, WR8, osemvalcový motor/osemvalec do W, osemvalcový motor/osemvalec s valcami do W/s usporiadaním valcov do W/s usporiadaním do W) je označenie štvorradového motora s ôsmimi valcami spoločnosti Volkswagen. Motor W8 vznikol spojením dvoch VR4 blokov (s uhlom valcov 15°). Bloky sú spojené pod uhlom 72°, ojnice valcov sú pripojené na jeden kľukový hriadeľ so 4 zalomeniami a 5 čapmi pre uloženie.
Použitie.
Motor bol v modeli Volkswagen Passat B5.5 montovaný pozdĺžne a to od septembra 2001 do septembra 2004, ale predaj bol iba 10 000 kusov za rok. Passat W8 bol v pozícii prémiového automobilu automobilky Volkswagen, pred zavedením modelu Volkswagen Phaeton.
Nikippé

Nikippé alebo Nikippa (starogr. "Νικίππη" – "Nikippé", ) môže byť v gréckej mytológii:
Nikippé (dcéra Pelopa)

Nikippé alebo Nikippa (starogr. "Νικίππη" – "Nikippé", ) je v gréckej mytológii dcéra élidskeho kráľa Pelopa a jeho manželky Hippodameie, dcéry Oinomaa.
Pelops, otec Nikippy sa stal nástupcom Oinomaa na élidskom tróne. Spomedzi potomkov, ktorých mal Pelops so svojou manželkou Hippodameiou boli významnejší jeho synovia Thyestes a Atreus, ktorí sa preslávili vzájomnými krvavými bojmi o mykénsky trón. Okrem nich mal s Hippodamiou aj syna Pitthea, ktorý sa stal kráľom v Troizéne a dcéry Lysidiku a Nikippu.(podľa Apollodóra aj Astydameiu)
Nikippé sa vydala za vládcu Mykén a Tiryntu Sthenela, syna Persea. Manželia mali spolu tri deti, syna Eurysthea a dcéry Alkinou a Medousu. 
Do mýtov sa významnejšie z jej detí zapísal syn Eurystheus, ktorého si vybrala Diova manželka Héra ako svoj nástroj pomsty najväčšiemu hrdinovi Heraklovi. Herakles mu proti svojej vôli musel slúžiť, lebo mu to nariadil najvyšší boh Zeus.
Lysidiké (dcéra Pelopa)

Lysidiké alebo Lysidika (starogr. "Λυσιδίκη" – "Lysidiké", ) je v gréckej mytológii dcéra élidskeho kráľa Pelopa a jeho manželky Hippodameie, dcéry Oinomaa.
Pelops, otec Lysidiky sa stal nástupcom Oinomaa na élidskom tróne. Spomedzi potomkov, ktorých mal Pelops so svojou manželkou Hippodameiou boli významnejší jeho synovia Thyestes a Atreus, ktorí sa preslávili vzájomnými krvavými bojmi o mykénsky trón.. Okrem nich mal s Hippodamiou aj syna Pitthea, ktorý sa stal kráľom v Troizéne a dcéry Nikippu a Lysidiku.(podľa Apollodóra aj Astydameiu)
Lisidiké sa vydala za Mykénčana Méstora, syna Persea a s ním mala dcéru Hippothou, ktorú im neskôr uniesol boh Poseidón na jeden z ostrovov Echinades, kde mu Hippothoé porodila syna Tafia, po ktorom ostrovy dostali meno Tafos. (dnes Meganisi).
Forces françaises libres

Forces françaises libres (doslova „Slobodné francúzske sily/vojsko“; skr. FFL) boli dobrovoľnícke jednotky Slobodného Francúzska. Počas druhej svetovej vojny odmietli kapituláciu Francúzska a bojovali proti nacizmu aj po nemeckej okupácii územia Tretej francúzskej republiky v lete 1940.
Vznik.
V roku 1940 bol Charles de Gaulle povýšený na brigádneho generála. Pretože francúzska armáda začala slabnúť, našiel de Gaulle malú skupinu politikov, ktorí argumentovali proti Osi. Keď bolo Francúzsko 17. júna porazené, utiekol de Gaulle do Spojeného kráľovstva, kde začal budovať hnutie FFL. Svoje hnutie propagoval cez rozhlas a časom sa stretol s úspechom. Za dva mesiace mala FFL už 7 000 členov.
Zloženie.
Mnoho členov FFL nebolo francúzskeho pôvodu. Celkovo 65 % boli odvedenci zo západnej Afriky, prevažne zo Senegalu. Mnoho príslušníkov týchto síl bolo z Maroka, Alžírska a Tahiti. Napríklad 2. obrnená divízia mala 25 % černošských vojakov.
Zápas o kontrolu nad francúzskymi kolóniami.
Prvá akcia FFL začala v roku 1941, keď sa im podarilo dobyť Damask. Po páde Francúzska v roku 1940 sa francúzske kolónie Kamerun a Francúzska rovníková Afrika (s výnimkou Gabonu) pripojili k FFL, zatiaľ čo zvyšok kolónií sympatizoval s Vichystickým Francúzskom. S pridávaním francúzskych afrických kolónií do FFL prišlo veľké množstvo afrických koloniálnych vojenských jednotiek. Koncom roku 1940 začala vojna FFL a Vichystického Francúzska. K FFL sa pripojila aj Francúzska Polynézia. V roku 1941 uzavrela FFL spojenectvo s britskou armádou Commonwealthu a podporovala ich v bojoch v severnej Afrike. Do roku 1941 boli Henri Dentz a jeho Vichystická armáda porazení. Generál Georges Catroux bol vymenovaný za jedného z veliteľov. Vtedy FFL riadila Sýriu a Libanon. V Afrike padali vichystické kolónie postupne do rúk vojakov FFL. Tí sa zúčastnili bojov v Líbyi a Egypte proti Erwinovi Rommelovi a jeho Afrikakorpsu. Po týchto úspechoch začali v roku 1943 vstupovať do FFL tiež obyvatelia Guadeloupe, Martiniku a Francúzskej Guyany. V roku 1944 boje o kolónie utíchli v dôsledku vylodenia spojencov v Normandii a likvidácie francúzskeho bábkového štátu. Jednotky Slobodného Francúzska sa stali legitímnymi ozbrojenými silami.
Koniec vojny.
Do roku 1944 mali FFL 560 000 príslušníkov. Toto číslo vystúpalo do konca roka na milión. FFL bojovali v Alsasku, Alpách a Bretónsku. Od roku 1945 až do konca vojny v Európe mali FFL 1 300 000 vojakov, a zahŕňali sedem peších divízií a tri obrnené divízie. Na sklonku vojny patrili po sovietskej červenej armáde, americkej, britskej a rumunskej armáde, k početne najväčším armádam. FFL navrhli poslať polovicu vojakov do Pacifiku, aby podporilo boje proti Japonsku, ale než mohli byť vojaci poslaní, druhá svetová vojna skončila.
Alkinoé

Alkinoé alebo Alkinoa (starogr. "Ἀλκινόη" – "Alkinoé", ) môže byť v gréckej mytológii:
Majstrovstvá CONCACAF vo futsale 1996

Majstrovstvá CONCACAF vo futsale 1996 boli 1. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 1996. Konalo sa od 31. augusta7. septembra 1996 v Guatemala City, v Guatemale, za účasti 6 tímov. Zápasy sa odohrali v aréne FUTECA Roosevelt s kapacitou 3 000 divákov.
Majstrovstvá boli zároveň kvalifikáciou na Majstrovstvá sveta FIFA 1996, ktoré sa konali v Španielsku. Kvalifikovali sa na ne 2 najlepšie tímy.
GT Bicycles

GT Bicycles je americký výrobca cestných, horských a bmx bicyklov. Spoločnosť bola založená v roku 1979 zváračom Garym Turnerom a majiteľom predajne bicyklov Richardom Longom. Spoločnosť sa v roku 1998 spojila so spoločnosťou Schwinn.
Horské bicykle sú ľahko identifikovateľné hlavne pre unikátny dizajn rámu "triple triangle", ktorý je propagovaný na väčšine hardtailových bicyklov.
Choroby spojovky (MKCH-10)

H10 - H13: Choroby spojovky je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Choroby bielka, rohovky, dúhovky a vráskovca (MKCH-10)

H15 - H22: Choroby bielka, rohovky, dúhovky a vráskovca je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Majstrovstvá CONCACAF vo futsale 2000

Majstrovstvá CONCACAF vo futsale 2000 boli v poradí 2. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2000. Konalo sa od 20.29. júla 2000 v San José, v Kostarike, za účasti 8 tímov. Zápasy sa odohrali v aréne Palacio de Los Deportes s kapacitou 3 000 divákou.
Majstrovstvá boli zároveň kvalifikáciou na Majstrovstvá sveta FIFA 2000 v Guatemale. Kvalifikovali sa na ne 2 najlepšie tímy.
Tandemy

Tandemy bola slovenská televízna talkshow, ktorú moderovala Jarmila Lajčáková-Hargašová. Reláciu vysielala verejnoprávna RTVS na Jednotke v roku 2011 a bolo natočených pätnásť 30-minútových častí. Pre RTVS ju vyrábala produkčná spoločnosť smartin, s.r.o.
Cieľom relácie bolo predstaviť známu osobnosť a k nej príbuznú, menej známu osobu. Hosťami relácie boli dvojice ľudí, ktorých niečo spája, napr:
Serie A 1933/1934

Serie A 1933/1934 bola sezóna talianskej najvyššej futbalovej súťaže. Víťazom tohto ročníka sa stal Juventus, ktorý tak získal svoj šiesty taliansky titul. Po tejto sezóne sa znížil počet účastníkov súťaže na 16. Z tohto dôvodu zostúpili v tomto ročníku až tri tímy.
Majstrovstvá CONCACAF vo futsale 2004

Majstrovstvá CONCACAF vo futsale 2004 boli v poradí 3. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2004. Konalo sa od 23.31. júla 2004 v Heredii, v Kostarike, za účasti 8 tímov. Druhýkrát sa konali majstrovstvá v Kostarike, keď predtým to bolo v roku 2000, a prvýkrát sa hrala aj kvalifikácia. Zápasy saodohrali v aréne Palacio de los Deportes s kapacitou 3 000 divákov.
Majstrovstvá boli zároveň kvalifikáciou na Majstrovstvá sveta FIFA 2004 na Taiwane. Kvalifikovali sa na ne 2 najlepšie tímy.
Andrew Garfield

Andrew Garfield (* 20. august 1983, Los Angeles, Kalifornia, USA) je americký herec.
Toots Mondt

Joseph Raymond "Toots" Mondt (* 18. január 1894 – † 11. jún 1976) bol americký wrestlingový promotér a príležitostný profesionálny wrestler. Niekoľko rokov pôsobil v spoločnosti World Wide Wrestling Federation. Mal zásluhu na vzostupu viacerých wrestlingových hviezd toho obdobia.
Roderick McMahon

Roderick James "Jess" McMahon (* 26. máj 1882, New York, New York, USA – † 22. november 1954) bol americký wrestlingový promotér a profesionálny boxer. Bol spolumajiteľom Capitol Wrestling Corporation. Je otcom Vincenta Jamesa McMahona.
Majstrovstvá CONCACAF vo futsale 2008

Majstrovstvá CONCACAF vo futsale 2008 boli v poradí 4. majstrovstvá CONCACAF vo futsale mužov. Bolo to najvyššie severoamerické podujatie CONCACAF vo futsale v roku 2008. Konalo sa od 3.8. júna 2008 v Guatemala City, v Guatemale, za účasti 8 tímov. Druhýkrát sa konali majstrovstvá v Gatemale, keď predtým to bolo v roku 1996. Nováčikom turnaja bolo iba Haiti. Guatemala získala druhýkrát titul.
Majstrovstvá boli zároveň kvalifikáciou na Majstrovstvá sveta FIFA 2008 v Brazílii. Kvalifikovali sa na ne 3 najlepšie tímy.
Klimov GTD-350

Klimov GTD-350 (známy aj ako Izotov GTD-350), je sovietsky turbohriadeľový motor, určený na pohon vrtuľníkov. Bol navrhnutý začiatkom 60. rokov 20. storočia v konštrukčnej kancelárii Izotov a neskôr sa vyrábal podnikmi Klimov a PZL. Jeho výroba sa skončila koncom 90. rokov 20. storočia.
Motor GTD-350 poháňa vrtuľník Mil Mi-2, ktorý bol prvým sovietskym vrtuľníkom poháňaným turbohriadeľovým motorom a v službe už vydržal 20 mil. hodín.
Iobates

Iobates alebo Iobatés (starogr. "Ἰοβάτης" – "Iobates/iný prepis:Iobatés", ) môže byť:
Stavebný dozor

Stavebný dozor:
Základom činnosti stavebného dozoru je dohliadať nad stavebnými prácami. Na Slovensku sú jeho funkcie a povinnosti upravené najmä v Stavebnom zákone, t. j. Zákone č. 50/1976 Zb. a to konkrétne v § 46b. 
Vykonávať stavebný dozor môže iba osoba, ktorá splnila všetky zákonné podmienky (zložila skúšky, preukázala skúsenosti v danej oblasti, atď.) a je zapísaná v zozname stavebného dozoru vedeného Slovenskou komorou stavebných inžinierov (SKSI). 
Stavebný dozor ako odborník dôkladne vždy preštuduje celú dokumentáciu stavby. Následne prevezme stavenisko a urobí o tom príslušný záznam do stavebného denníka. Počas stavby musí kontrolovať okrem stavebnej práce aj kvalitu stavebného materiálu a súlad s predpismi a technickými normami.
Iobates (mytológia)

Iobates alebo Iobatés (starogr. "Ἰοβάτης" – "Iobates"; iný prepis: "Iobatés", ) je v gréckej mytológii kráľ Lýkie, svokor tiryntského kráľa Proita a hrdinu Belerofonta.
Jeho dcéra Anteia či "Stheneboia", vydatá za kráľa Proita, sa zamilovala do hrdinu Belerofonta, ktorému Proitos poskytol útočisko. Keďže pri zvádzaní nebola úspešná, urazila sa a obvinila ho, že ju chcel znásilniť. Ale kráľ Proitos Bellerofonta nehodlal sám potrestať, keďže bol jeho hosťom, preto ho poslal k svojmu svokrovi, kráľovi Iobatovi so zapečateným listom (hlinenej zloženej tabuľke), v ktorom previnenie opísal a žiadal, aby ho potrestal on.
Lenže ani kráľ Iobates to nechcel urobiť, lebo Bellerofonta taktiež prijal ako hosťa a list si prečítal až neskôr, preto vymyslel, že mu uloží takú úlohu, ktorú nebude môcť splniť, pri ktorej mu bude hroziť istá smrť. Nešlo tu o nič menej ako zabiť Chiméru, príšernú obludu s levou hlavou, kozím telom a hadím chvostom. Bellerofontes však s pomocou olympských bohov a okrídleného kôňa Pegasa Chiméru zabil a priniesol ju kráľovi Iobatovi. Iobates mu potom dal ďalšie úlohy, ktoré boli podľa všeobecného presvedčenia nesplniteľné: zvíťaziť nad Solymami a tiež nad Amazonkami, ale Bellerofontes sa znova vrátil víťazne. Iobates, ktorý už z neho dostal strach, poslal nakoniec proti nemu oddiel najsilnejších lýkijskych vojakov, ale ani jeden z vojakov sa nevrátil živý. 
S mužom, ktorý to všetko dokáže, je prospešné byť zadobre a Iobates to dobre vedel, preto Bellerofonta privítal so všetkými poctami, zbavil ho obvinenia, dal mu svoju dcéru Filonou za manželku a menoval ho dedičom lýkijskeho trónu.
Choroby šošovky (MKCH-10)

H25 - H28: Choroby šošovky je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Choroby cievovky a sietnice (MKCH-10)

H30 - H36: Choroby cievovky a sietnice je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.
Acervulus

Acervulus (lat.) je mycéliový vankúšik, pomocou ktorého sa rozmnožujú huby z radu čiernospórkovcotvaré. Vankúšik je podepidermový alebo podkutikulový, s konídiami alebo konídioformi.
Murad III.

Murad III. (iné názvy: Murat III., Murád III.; osmanská turečtina: مراد ثالث "Murád-i sális", moderná turečtina: "III. Murat") (* 4. júl 1546 – † 16. január 1595) bol Sultán Osmanskej ríše od roku 1574 do svojej smrti 1595. Murad III. bol 12. sultán Osmanskej ríše a 91. islamský kalif.
Životopis.
Bol synom sultána Selima II.. Murad sám mal okolo 30 detí, z toho 2 s manželkou Safíjou: syna, svojho nástupcu Mehmeda III., a dcéru. Jeho ďalšie konkubínáty neboli dokumentované.
Filonoé

Filonoé alebo Filonoa alebo Fylonoé (starogr. "Φιλονόη, Φυλονόη" – "Filonoé, Fylonoé", ) môže byť v gréckej mytológii:
Andrea Gregušová

Andrea Gregušová (* 17. september 1973, Trnava) je slovenská spisovateľka pre deti a mládež.
Životopis.
Vyštudovala slovenský jazyk a hudobnú výchovu na Pedagogickej fakulte Univerzity Komenského v Bratislave. Pracovala ako učiteľka v škole pre nadané deti. Po skončení materskej dovolenky pôsobí ako lektorka slovenčiny pre cudzincov. Žije v osade uprostred hôr neďaleko Horných Orešian. Má troch synov. Stojí za vznikom hudobného zoskupenia FidliCanti, ktoré v základe tvoria jej deti a spriatelené rodiny.
National Wrestling Alliance

National Wrestling Alliance, skr. NWA, je americká wrestlingová organizácia. Je najväčšou nezávislou wrestlingovou spoločnosťou na svete. Od roku 1960 sú tituly patriace NWA súčasťou viacerých spoločností.
Filonoé (dcéra Iobata)

Filonoé alebo Filonoa (starogr. "Φιλονόη" – "Filonoé", ) je v gréckej mytológii dcéra lýkijskeho kráľa Iobata, manželka hrdinu Bellerofonta. 
Filonoé sa z vôle svojho otca Iobata, stala manželkou hrdinu Bellerofonta, syna korintského kráľa Glauka.
Bellerofontes bol krásny ako boh a taktiež aj odvážny. Osud sa s ním však v minulosti nepekne zahral. V rodnom Korinte nešťastnou náhodou zabil človeka a preto musel rodné mesto opustiť. Útočište potom našiel u tiryntského kráľa Proita, manžela Anteie, sestry Filonoy. Anteia sa do Bellerofonta hneď zamilovala, ale keď odmietal jej milostné návrhy, nahnevala sa a obvinila ho, že ju chcel znásilniť. Proitos jej uveril, ale keďže bol Bellerofontes jeho hosťom, nechcel vztiahnuť na neho ruku, preto ho poslal k svojmu tesťovi Iobatovi so zapečateným listom (hlinenou zloženou tabuľkou) v ktorom ho žiadal, aby ho potrestal.
Kráľ Iobates to však neurobil, lebo Bellerofonta prijal taktiež ako hosťa a doručený list si prečítal až neskôr. Po dlhom premýšľaní prišiel na riešenie a rozhodol sa, že mu uloží takú úlohu, pri ktorej mu bude hroziť istá smrť. Nešlo tu o nič menšie, ako zabiť Chiméru, príšernú obludu s levou hlavou, kozím telom a hadím chvostom. Bellerofontes však s pomocou olympských bohov a okrídleného kôňa Pegasa Chiméru zabil a priniesol ju kráľovi Iobatovi. Iobates mu potom dal ďalšie úlohy, ktoré boli podľa všeobecného presvedčenia nesplniteľné: zvíťaziť nad Solymami a tiež nad Amazonkami, ale Bellerofontes sa znova vrátil víťazne. Iobates, ktorý už z neho dostal strach, poslal nakoniec proti nemu oddiel najsilnejších lýkijskych vojakov, ale ani jeden z nich sa nevrátil živý. 
S mužom, ktorý to všetko dokáže, je dobre byť zadobre a Iobates to dobre vedel, preto Bellerofonta privítal so všetkými poctami, dal mu svoju dcéru Filonou za manželku a menoval ho dedičom lýkijskeho trónu. Filonoé a Bellerofontes sa potom stali rodičmi troch detí, synov Isandra a Hippollocha a dcéry Laodameie, do ktorej sa zamiloval najvyšší boh Zeus.
Vince McMahon, Sr.

Vincent James "Vince" McMahon, známy ako Vince McMahon, Sr. (* 6. júl 1914 – † 24. máj 1984 bol americký wrestlingový promotér. Bol zakladateľom spoločnosti World Wide Wrestling Entertainment, dnes známej ako WWE. Bol synom Rodericka McMahona a otcom Vinca K. McMahona
Woe, Is Me

Woe, Is Me je americká post-hardcorová skupina z Atlanty v Georgii. Bola založená v roku 2009 a v súčasnosti má zmluvu s vydavateľstvom Rise Records a jeho dcérskou spoločnosťou Velocity Records. Ich debutový album "Number[s]" bol vydaný dňa 31. augusta 2010 a dosiahol 16. miesto v rebríčku Top Heatseekers.V roku 2013 vydali ich druhý album s názvom Genesi[s] a taktiež EP s názvom American Dream. Skupina sa rozpadla v Septembri roku 2013.
Buddy Rogers

"Nature Boy" Buddy Rogers (* 20. február 1921 - † 26. jún 1992) bol americký profesionálny wrestler a jedna z najväčších hviezd počiatkov televíznej éry. Svojimi schopnosťami a prejavom ovplyvnil ďalšie generácie wrestlerov, ako napr. Ric Flair. Rogers bol 2-násobným svetovým šampiónom. V roku 1963 sa stal historicky prvým šampiónom WWE.